《游栖贤寺入万松关过三峡桥》
明代·黎贞

传者不足信，携琴直到山。虹横三峡水，云锁万松关。

景到个中极，心从静处闲。湛庵大颠老，聊得共跻攀。

作者简介：广东新会人，字彦晦，号陶陶生、秫坡。元末从孙蕡学。为人坦荡不羁，以诗酒自放。洪武初，署本县训导。坐事戍辽东。时孙蕡亦戍辽东，坐蓝玉党被杀，为敛葬之。历十八年，放还。卒年五十九。有《秫坡集》、《古今一览》。